Ger wayen iccuden ɣer tmagit ad d-naf: laɛnaya, lḥerma, nnif. Lukan ad nger tamawt ɣer laɛnaya ad d-naf d akken imezwura neɣ fkan-as azal di tmeddurt-nsen acku laɛnaya teskan-d aseḥbiber ɣef kraḍ n tɣawsiwin i yesɛan azal meqqar ɣur-sen, amedya: tameṭṭut ɣur-sen d tigejdit n uxxam d lḥerma d nnif d laṣel, win ara yeqqarben ɣur-s yettawid lmaḍera s ufus-is tin ɣur-s axxam dina i tettili twacult, yesɛa assaɣ meqqar gar tmeṭṭut d wergaz. Axxam din i tettili tewlit n urgaz ɣef aya ad naf axxam d tmeṭṭut sɛan assaɣ d tmagit. Akal, win ara d yebedren akal anamek-is d laṣel acku ur yettnuzu ur irehen, akal ɣur-sen d sɛaya.